Ehdotus: neuvoston asetus tiettyjä kalastustuotteita koskevan yhteisön autonomisen tariffikiintiön avaamisesta ja hallinnoinnista vuosina 2004-2006 /* KOM/2003/0832 lopull. */





Ehdotus: NEUVOSTON ASETUS tiettyjä kalastustuotteita koskevan yhteisön autonomisen tariffikiintiön avaamisesta ja hallinnoinnista vuosina 2004-2006 (komission esittämä) PERUSTELUT 1. Osana kalastus- ja vesiviljelytuotealan yhteisen markkinajärjestelyn uudistusta autonomiset tariffikiintiöt avattiin useiden kalastustuotteiden osalta vuosiksi 2001-2003. Jotta varmistettaisiin jatkuvat toimitukset tuotetta käyttävälle tuotannonalalle vuoden 2003 jälkeen, olisi otettava käyttöön uusi kiintiöjärjestelmä. 2. Avattavat tariffikiintiöt rajoitetaan tiettyihin jalostettaviksi tarkoitettuihin tuotteisiin, jotka täyttävät vahvistettujen tai vahvistettavien viitehintojen osalta määrätyt vaatimukset. 3. Tässä asetusehdotuksessa säädetään, että näiden tariffitoimenpiteiden täytäntöönpano aloitetaan 1 päivästä tammikuuta 2004 ajanjaksoiksi, jotka ulottuvat 31 päivään joulukuuta 2006. Kyseiset kiintiöt mahdollistavat tuotetta käyttävän tuotannonalan suunnitella tarvitsemansa hankinnat ilman, että yhteisön tuottajien tuloille aiheutuu epävakaisuutta. Neuvostoa pyydetään hyväksymään tämä asetusehdotus, jolla on edellä mainittu tarkoitus. Ehdotus: NEUVOSTON ASETUS tiettyjä kalastustuotteita koskevan yhteisön autonomisen tariffikiintiön avaamisesta ja hallinnoinnista vuosina 2004-2006 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 26 artiklan, ottaa huomioon komission ehdotuksen [1], [1] EYVL C [...] [...], s. [...] sekä katsoo seuraavaa: (1) Yhteisön tiettyjen kalastustuotteiden hankinnat ovat nykyään riippuvaisia kolmansista maista peräisin olevasta tuonnista. Yhteisön edun mukaista on keskeyttää osittain tai kokonaan kyseisten tuotteiden tullien soveltaminen yhteisön tariffikiintiöiden asianmukaisen määrän puitteissa. Jotta kyseisten tuotteiden kehitysnäkymät yhteisössä eivät vaarantuisi ja jotta varmistetaan tuotetta käyttävien tuotannonalojen tarvitsemat riittävät toimitukset, kyseiset kiintiöt olisi avattava soveltamalla vaihtelevia tulleja sen mukaan, miten arka kyseessä oleva tuote on yhteisön markkinoilla. (2) Olisi varmistettava, että kaikilla yhteisön tuojilla on yhtäläinen ja esteetön mahdollisuus käyttää kyseisiä kiintiöitä, ja että kiintiöille vahvistettuja tulleja sovelletaan keskeytyksettä kaikkeen jäsenvaltioihin suuntautuvaan kyseisten tuotteiden maahantuontiin, kunnes kiintiöt on käytetty. (3) Kiintiöiden yhteisen hallinnon tehokkuuden varmistamiseksi jäsenvaltioille olisi annettava lupa käyttää kiintiöiden määristä niiden todellista maahantuontia vastaavat tarpeelliset määrät. Koska kyseinen hallinnointimenetelmä vaatii jäsenvaltioiden ja komission välistä läheistä yhteistyötä, komission olisi erityisesti voitava valvoa kiintiöiden käyttämistä ja ilmoitettava siitä jäsenvaltioille. (4) Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetussa asetuksessa (ETY) N:o 2454/93 [2] säädetään tariffikiintiöiden hallinnointia koskevasta järjestelmästä, joka noudattaa vapaaseen liikkeeseen luovutusta koskevien ilmoitusten hyväksymispäivien aikajärjestystä. Yhteisön viranomaisten ja jäsenvaltioiden olisi hallinnoitava tällä asetuksella avattuja tariffikiintiöitä kyseisen järjestelmän mukaisesti, [2] EYVL L 253, 11.10. 1993, s. 1. Asetus sellaisena kuin se on viimeksi muutettuna asetuksella (EY) N:o 1335/2003 (EUVL L 187, 26.7.2003, s. 16). ON ANTANUT TÄMÄN ASETUKSEN: 1 artikla 1. Liitteessä lueteltujen tuotteiden tuontiin sovellettavat tullit suspendoidaan tariffikiintiöiden mukaisesti kullekin tuotteelle ilmoitetulle tasolle, ilmoitetuksi ajanjaksoksi ja ilmoitettuun määrään asti. 2. Liitteessä lueteltujen tuotteiden tuonti luetaan 1 kohdassa tarkoitettuihin kiintiöihin ainoastaan, jos ilmoitettu tullausarvo on vähintään yhtä suuri kuin asetuksen (ETY) N:o 104/2000 [3] 29 artiklan mukaisesti vahvistettu tai vahvistettava viitehinta. [3] EYVL L 17, 21.1. 2000, s. 22. 2 artikla Komissio hallinnoi 1 artiklassa tarkoitettuja tariffikiintiöitä asetuksen (ETY) N:o 2454/93 308 a, 308 b ja 308 c artiklan säännösten mukaisesti. 3 artikla Jäsenvaltiot ja komissio toimivat läheisessä yhteistyössä varmistaakseen sen, että tätä asetusta noudatetaan. 4 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä tammikuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...] Neuvoston puolesta Puheenjohtaja LIITE >TAULUKON PAIKKA> >TAULUKON PAIKKA> a Tätä erityiskäyttöä on valvottava yhteisön asiaa koskevien säännösten mukaisesti. b Tämä kiintiö koskee tuotteita, joille on tarkoitus tehdä mikä tahansa muu käsittely kuin pelkästään jokin tai jotkin seuraavista: - perkaaminen taikka sisälmysten, pyrstön tai pään poisto, - paloittelu (ei kuitenkaan kuutioiminen, fileeraus, perhosfileiden leikkaaminen, jäätyneiden harkkojen paloittelu tai limittäin olevien jäätyneiden fileeharkkojen halkaiseminen), - näytteenotto, lajittelu, - etiketöinti, - pakkaaminen, - jäähdytys, - jäädytys, - pakastus, - sulatus, erottelu. Kiintiötä ei sovelleta tuotteisiin, joille on tämän lisäksi tarkoitus tehdä kiintiön käyttöön oikeuttava käsittely (toiminta), kun tällainen käsittely (toiminta) tehdään vähittäismyynti- tai ateriapalveluvaiheessa. Tullinalennus myönnetään ainoastaan ihmisravinnoksi tarkoitetuille kaloille. RAHOITUSSELVITYS 1. Toimenpiteen nimi Ehdotus neuvoston asetukseksi tiettyjä kalastustuotteita koskevan yhteisön autonomisen tariffikiintiön avaamisesta ja hallinnoinnista vuosina 2004-2006. 2. Budjettikohta 12 luvun 120 artikla (1210 + 1060) 3. Oikeusperusta Euroopan yhteisön perustamissopimuksen 26 artikla 4. Toimenpiteen kuvaus 4.1 Yleinen tavoite Varmistaa riittävät toimitukset tuotetta käyttäville yhteisön tuotannonaloille. 5. Rahoitusvaikutukset 5.1 Toimesta aiheutuvien kustannusten laskutapa (yksittäisten ja yhteenlaskettujen kustannusten välinen suhde) >TAULUKON PAIKKA> Tullitulojen kokonaismenetys vuosittaisella kiintiökaudella: (56.779.993 - 14.194.998) 42.584.995 euroa käteisosto. 6. Petostenvastaiset toimenpiteet Tariffikiintiöiden hallinnointia koskevat säännökset sisältävät tarvittavat toimenpiteet petosten ja sääntöjenvastaisuuksien ehkäisemiseksi ja niiltä suojautumiseksi.